Burjassot torna a guardar silenci contra la violència de gènere
2025-07-24

En els últims tres dies, quatre dones han sigut assassinades, per les seues parelles o ex parelles. Quatre nous crims tenyits de la sang que vessa la violència masclista en una de les setmanes més negres de l’any. Després dels dos assassinats ocorreguts en la propera localitat de Llíria diumenge passat i la dona assassinada a Baena (Còrdova), ahir dilluns, una nova víctima, una dona de 65 anys, queia assassinada a mans, suposadament, de la seua parella, a Oviedo.

L’Ajuntament de Burjassot, les autoritats del qual i treballadors eixien ahir al carrer per mostrar amb silenci el seu rebuig i repulsa total contra les violències masclistes, ha tornat a fer el mateix gest simbòlic, aquest matí, a les 12 h.